L 135/60
SK
Úradný vestník Európskej únie
23.5.2023
14.
Dopĺňa sa toto ustanovenie 66.B.135: „66.B.135 Postup schvaľovania kurzov multimediálneho výcviku Príslušný orgán vždy, keď schvaľuje kurzy vrátane kurzov multimediálneho výcviku, ktoré sa konajú vo fyzickom alebo virtuálnom prostredí alebo v oboch týchto prostrediach, overí, či základný výcvik na lietadlo a typový výcvik na lietadlo sú v súlade s doplnkom I a doplnkom III.
Postup schvaľovania zahŕňa zásady a kritériá doplnku IX.“ 15.
Ustanovenie 66.B.200 sa mení takto: a) Písmená c) a d) sa nahrádzajú takto: „c) Základné skúšky zodpovedajú štandardu stanovenému v doplnkoch I a II alebo prípadne v doplnkoch VII a VIII.
Na potvrdenie absolvovania základných skúšok sa použije osvedčenie uznania (formulár EASA 148b) v doplnku III k prílohe IV (časť 147).
d) Skúšky typového výcviku a typové hodnotenia musia zodpovedať štandardu stanovenému v doplnku III.
Na potvrdenie absolvovania typového výcviku na lietadlo alebo typových hodnotení sa použije osvedčenie uznania (formulár EASA 149b) v doplnku III k prílohe IV (časť 147).“
b) Písmeno g) sa nahrádza takto: „g) Okrem špecifickej dokumentácie potrebnej na typové hodnotenia môže mať uchádzač počas hodnotenia k dispozícii len dokumenty používané pri skúške.“ 16.
V podčasti E sa prvá veta nahrádza takto: „V tejto podčasti sa stanovujú postupy na udelenie zápočtov skúšok podľa ustanovenia 66.A.25 písm. d).“ 17.
V bode 66.B.400 sa dopĺňa toto písmeno d): „d) Ak sa žiadateľ odvoláva na správu o zápočte schválenú iným príslušným orgánom, orgán vydávajúci preukazy spôsobilosti takúto správu o zápočte posúdi a o použití správy o zápočte sa poradí s druhým orgánom.“ 18.
V ustanovení 66.B.405 písm.
a) sa druhý odsek nahrádza takto: „V tomto porovnaní sa uvedie, či bola preukázaná zhoda, a musí obsahovať odôvodnenia každého vyhlásenia a možné podmienky alebo ďalšie skutočnosti, prípadne oboje.“ 19.
Doplnok I sa mení takto: a) Bod 2 sa nahrádza takto:
„2.
Rozdelenie na tematické moduly Kvalifikácia základných tém pre každú kategóriu alebo podkategóriu preukazu spôsobilosti technika údržby lietadiel zodpovedá tejto tabuľke, v ktorej sa príslušné témy označujú symbolom „X“, pričom „n/a“ znamená, že daný tematický modul sa neuplatňuje ani nevyžaduje.